CELEX: 31988D0253
Language: el
Date: 1988-03-28 00:00:00
Title: 88/253/ΕΟΚ: Απόφαση της Επιτροπής της 28ης Μαρτίου 1988 για την έγκριση της τέταρτης τροποποίησης του προγράμματος ταχείας εξάλειψης της κλασικής πανώλης των χοίρων που υπέβαλε η Ελλάδα (Το κείμενο στην ελληνική γλώσσα είναι το μόνο αυθεντικό)

Avis juridique important

|

31988D0253

88/253/ΕΟΚ: Απόφαση της Επιτροπής της 28ης Μαρτίου 1988 για την έγκριση της τέταρτης τροποποίησης του προγράμματος ταχείας εξάλειψης της κλασικής πανώλης των χοίρων που υπέβαλε η Ελλάδα (Το κείμενο στην ελληνική γλώσσα είναι το μόνο αυθεντικό)  

Επίσημη Εφημερίδα αριθ. L 106 της 27/04/1988 σ. 0042 - 0042

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 28ης Μαρτίου 1988  για την έγκριση της τέταρτης τροποποίησης του προγράμματος ταχείας εξάλειψης της κλασικής πανώλης των χοίρων που υπέβαλε η Ελλάδα  (Το κείμενο στην ελληνική γλώσσα είναι το μόνο αυθεντικό)  (88/253/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 80/1095/ΕΟΚ του Συμβουλίου της 11ης Νοεμβρίου 1980 για τον καθορισμό των όρων που προβλέπουν να καταστήσουν και να διατηρήσουν το έδαφος της Κοινότητας απαλλαγμένο από την κλασική πανώλη των χοίρων (1), όπως τροποποιήθηκε από την οδηγία 87/487/ΕΟΚ (2), και ιδίως το άρθρο 6 παράγραφος 4,  την απόφαση 80/1096/ΕΟΚ του Συμβουλίου της 11ης Νοεμβρίου 1980 για την καθιέρωση χρηματοδοτικής δράσης της Κοινότητας για την εξάλειψη της κλασικής πανώλης των χοίρων (3), όπως τροποποιήθηκε από την απόφαση 87/488/ΕΟΚ (4), και ιδίως το άρθρο 5,  Εκτιμώντας:  ότι, με την απόφαση 83/484/ΕΟΚ (5), η Επιτροπή ενέκρινε το πρόγραμμα ταχείας εξάλειψης της κλασικής πανώλης των χοίρων το οποίο υπέβαλε η Ελλάδα·  ότι, με την απόφαση 85/179/ΕΟΚ (6), 86/51/ΕΟΚ (7) και 87/202/ΕΟΚ (8), η Επιτροπή ενέκρινε μια πρώτη, μια δεύτερη και μια τρίτη τροποποίηση του αρχικού προγράμματος·  ότι, με το τέλεξ της 22ας Δεκεμβρίου 1987, οι ελληνικές αρχές ανακοίνωσαν στην Επιτροπή τις τροποποιήσεις που πρέπει να γίνουν στο πρόγραμμα προκειμένου να ληφθεί υπόψη η εξέλιξη της κλασικής πανώλης των χοίρων στην Ελλάδα·  ότι, μετά από εξέταση, διαπιστώθηκε ότι το εν λόγω πρόγραμμα, όπως τροποποιήθηκε, είναι σύμφωνο με την οδηγία 80/217/ΕΟΚ της 22ας Ιανουαρίου 1980 για τη θέσπιση κοινοτικών μέτρων για την καταπολέμηση της κλασικής πανώλης των χοίρων (9) και με την οδηγία 80/1095/ΕΟΚ· ότι, κατά συνέπεια, εξακολουθούν να πληρούνται οι όροι για χρηματοδοτική συμμετοχή εκ μέρους της Κοινότητας·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται η τέταρτη τροποποίηση του προγράμματος ταχείας εξάλειψης της κλασικής πανώλης των χοίρων το οποίο υπέβαλε η Ελλάδα.  Άρθρο 2  Η τροποποίηση του προγράμματος που αναφέρεται στο άρθρο 1 αρχίζει να ισχύει από την 1η Ιανουαρίου 1988.  Άρθρο 3  Η παρούσα απόφαση απευθύνεται στην Ελληνική Δημοκρατία.  Βρυξέλλες, 28 Μαρτίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 325 της 1. 12. 1980, σ. 1.  (2) ΕΕ αριθ. L 280 της 3. 10. 1987, σ. 24.  (3) ΕΕ αριθ. L 325 της 1. 12. 1980, σ. 5.  (4) ΕΕ αριθ. L 280 της 3. 10. 1987, σ. 26.  (5) ΕΕ αριθ. L 264 της 27. 9. 1983, σ. 23.  (6) ΕΕ αριθ. L 67 της 7. 3. 1985, σ. 39.  (7) ΕΕ αριθ. L 68 της 11. 3. 1986, σ. 6.  (8) ΕΕ αριθ. L 80 της 24. 3. 1987, σ. 30.  (9) ΕΕ αριθ. L 47 της 21. 2. 1980, σ. 11.